Noel Redding

David Noel Redding (født 25. desember 1945, død 11. mai 2003) var en engelsk gitarist og bassist og låtskriver, mest kjent som bassist i The Jimi Hendrix Experience. Han ble valgt av Chas Chandler til å bli med i bandet til Jimi Hendrix i 1966, hvor han spilte til 1969. Han spilte i andre band både før og etter Hendrix-perioden, men oppnådde aldri den samme suksessen som han hadde sammen med Hendrix.  

 Karriere 
Redding ble profesjonell musiker som 17-åring, og spilte med Neil Landon and the Burnettes fra 1962 og The Loving Kind fra november 1965. I 1966 ble han med i The Jimi Hendrix Experience, og spilte på bandets tre legendariske album Are You Experienced, Axis: Bold As Love og Electric Ladyland. I juni 1969 spilte han sin siste konsert med Hendrix. 

Han startet bandet Fat Matress i 1968 mens han fremdeles var medlem av Hendrix' band. Fat Matress ga i 1969 ut sitt selvtitulerte debutalbum, men ble oppløst i 1970 kort tid etter utgivelsen av album nummer to, Fat Matress II. 

En stund etter Woodstockfestivalen i 1969  ble det gjort forsøk på en gjenforening av The Jimi Hendrix Experience, men dette ble det aldri noe av. Redding flyttet til Los Angeles og ble med i bandet Road. Bandet ga ut et selvtitulert album i 1972 før det ble oppløst. Senere i 1972 flyttet han til Clonakilty i Irland der han startet The Noel Redding Band. Bandet ble oppløst i 1976 på grunn av konflikter med managementet etter to album. 

Noel Redding hadde i 1974 blitt tvunget til å underskrive en kontrakt der han frasa seg fremtidige honorarer fra salg av Jimi Hendrix-album, med begrunnelsen at det ikke skulle gis ut flere Hendrix-album i fremtiden. Han mottok 100 000 pund i engangsutbetaling, noe Redding senere angret på. Han planla helt frem til sin død å gå rettens vei for å få sin del av det etterhvert enorme salget av Hendrix-album.BBC.co.uk – «Row over Hendrix royalties», 28. februar 2003. Besøkt 17. april 2011

11. mai 2003 ble Redding funnet død i sitt hjem i Clonakilty, 57 år gammel. Dødsårsaken var knyttet til skrumplever.

 Diskografi 
Med The Loving Kind
 1966 «Accidental Love»/«Nothing Can Change This Love» (singel)
 1966 «I Love The Things You Do»/«Treat Me Nice» (singel) 
 1966 «Ain't That Peculiar»/«With Rhyme and Reason» (singel) 

Med The Jimi Hendrix Experience
 1967 Are You Experienced  
 1967 Axis: Bold as Love  
 1968 Electric Ladyland  
 1968 Smash Hits  
 1989 Radio One (1989)  
 1998 BBC Sessions  
 2004 The Experience Sessions  
 2010 The Valleys of Neptune  

Med Fat Mattress
 1969 Fat Mattress 
 1969 «Naturally»/«Iridescent Butterfly» (singel) 
 1970 Fat Mattress II 
 1970 «Magic Lanterns»/«Bright New Way» (singel)
 1970 «Highway»/«Black Sheep of the Family» (singel) 

Med Road
 1972 RoadMed Noel Redding Band
 1975 Clonakilty Cowboys 
 1976 Blowin  
 «Roller Coaster Kids»/«Snowstorm» (singel)
 «Take It Easy»/«Back on the Road Again» (singel)

Med Lord Sutch and Heavy Friends
 1970 Lord Sutch and Heavy Friends''

 Referanser 

 Eksterne lenker 



  Noel Reddings offisielle nettsted

Kategori:Britiske bassister
Kategori:Britiske gitarister
Kategori:Britiske låtskrivere
Kategori:Medlemmer av Rock and Roll Hall of Fame (gruppemedlem)
Kategori:Personer fra distriktet Shepway